পুরুলিয়ার গ্রামে মাটিতে বসে কচিকাঁচাদের সঙ্গে আড্ডা দিলেন দেব

পুরুলিয়া: রঘু ডাকাতের (Raghu Dakat) ছদ্মবেশে অযোধ্যাবাসীর মন জয় করেলেন দেব (Dev)। পুরুলিয়ার অযোধ্যা পাহাড়ের কুশল পল্লী রিসর্টে সোমবার এক ভিন্ন ছবি দেখা গেল। দেব তাঁর নতুন ছবি রঘু ডাকাত–এর প্রচারে পুরুলিয়ায় এসে যোগ দেন কুশল গ্রুপের আয়োজিত বস্ত্র বিতরণ কর্মসূচিতে। শুধু তাই নয়, পুরুলিয়ার গ্রামে মেঝেয় বসে কচিকাঁচাদের সঙ্গে আড্ডা দিলেন ‘রঘু’ দেব।

২৬ সেপ্টেম্বরের ভোরের জন্য প্রহর গোনা শুরু করেছেন অনুরাগীরা। আর বহু প্রতীক্ষিত রিলিজের প্রাক্কালে ‘রঘু’ ব্যস্ত সিনেমার প্রচারে। বাংলা জুড়ে হাইভোল্টেজ প্রচার অনুষ্ঠান চালাচ্ছেন তিনি। এবার পৌঁছে গিয়েছেন পুরুলিয়ার প্রত্যন্ত গ্রামে। একেবারে ভিন্ন মেজাজে দেখা গেল দেবকে। মাটির মানুষের মতোই মাটিতে বসে পুরুলিয়ার প্রত্যন্ত গ্রামের জনজাতির সঙ্গে গল্প-আড্ডায় মজলেন টলিউড সুপারস্টার। দেবকে দেখা যায় আদিবাসী মা-বোনেদের সঙ্গে মাটিতে বসে তাঁদের জীবনযাপনের গল্প শোনতে। উপস্থিত দর্শকদের জন্য পরিবেশিত হয় পুরুলিয়ার ঐতিহ্যবাহী ছৌ নাচও। আদিবাসীদের সঙ্গে তালে নাচলেন দেব। গলায় হলুদ উত্তরীয়, পুরুলিয়ার অতিথি আপ্যায়ণের রীতি অনুযায়ী পরনে শাল পাতার মালা। খোশমেজাজে নাচতে দেখা গেল সুপারস্টারকে।

আরও পড়ুন: গতকাল রাতে কলকাতায় ফ্যাশন শোয়ে হাঁটলেন মিমি, আজ দিল্লিতে ইডির দফতরে হাজিরা

পাহাড়বাসীদের মুখে হাসি ফোটাতে কুশল গ্ৰুপ আয়োজিত বস্ত্র বিতরণ অনুষ্ঠানে নিজ হাতে বস্ত্র বিতরণ করেন তিনি।
অনুষ্ঠান শেষে দেব পুরুলিয়ায় পর্যটকদের আসার আহ্বান জানান এবং তাঁর অভিনীত রঘু ডাকাত সিনেমা দেখার অনুরোধ রাখেন। কুশল ভারত গ্রুপের ডিরেক্টর কুশল আগরওয়াল দেব ও তাঁর টিমকে সময় দেওয়ার জন্য ধন্যবাদ জ্ঞাপন করেন।

View this post on Instagram

A post shared by TOLLYWOOD ONLINE (@tollyonline)

অন্য খবর দেখুন